Robert Moldoveanu a înscris golul victoriei lupilor la debutul lui Gheorghe Mulţescu pe banca ploieştenilor. Petrolul rămâne pe locul cinci, dar se apropie de Chindia şi U Cluj aflate în faţa galben-albaştrilor, la un punct distanţă.

FINAL | Petrolul - U Cluj 1-0 (Moldoveanu '29)

Min 29 Gol Petrolul: Şaim centrează în careu şi Robert Moldoveanu înscrie cu o execuţie superbă, o foarfecă ce îl depăşeşte pe Dur Bozoancă, 1-0

Echipele de start

Petrolul: Lungu - Borţa, Ghinga, Puşcaş, Ţigănaşu - Bucşa, Kozoronis - Şaim, Marinescu, Moldoveanu - Arnăutu

U Cluj: Dur Bozoancă - Cordoş, Abrudan, Berci - Al. Coman, Giurgiu, Sepsi, Taub - Pârvulescu, Gavra, Janos

Petrolul - U Cluj LIVE ONLINE, sâmbătă, 18:30, Telekom Sport 3

Petrolul Ploieşti vine după o înfrângere surprinzătoare în etapa trecută, 0-3 pe terenul celor de la ASU Poli Timişoara, înfrângere care îi îndepărtează de locurile care asigură promovarea în prima ligă. Cu 53 de puncte, de pe locul 5, "lupii galbeni" sunt la patru puncte de locul de baraj, ocupat chiar de U Cluj.

U Cluj, care a remizat cu FC Argeş, 0-0, etapa trecută, poate ajunge chiar pe locul 1 la finalul rundei cu numărul 27, dacă toate rezultatele sunt în favoarea echipei lui Bogdan Lobonţ. Clujenii sunt în continuare fără înfrângere în 2019 şi păstrează şanse mari la promovare, având în vedere şi problemele de la Sportul Snagov, actualul lider al ligii secunde.